钦定古今图书集成/历象汇编/乾象典/第029卷 > 《明罗雅谷交食历指》 > 实会中会视会
## 钦定古今图书集成/历象汇编/乾象典/第029卷 > 《明罗雅谷交食历指》 > 实会中会视会

《测天约说》言“日月之行有隅照。”〈相距三之一〉有方照：〈相距四之
一〉有六合照。〈相距六之一〉然悉无交食，而独相会。〈朔也亦名合会〉
相对。〈望也亦名照会〉则能有食。故本篇所论者，止于“相会”“相
对”也。抑会者，总名也。细言之，有实会，有中会，有视会，
三者皆为推步之原。故言交食之术，必先言相会相
对，言相会相对之理，必从“实会”“中会”始。